Martin Hollund

Martin Hollund (født 11. august 1974) er en norsk tidligere fotballmålvakt som spilte blant annet for Brann og Løv-Ham Fotball. Han er i dag trener for målvaktene i FK Fyllingsdalen.

Hollund er oppvokst på Bømlo, der han spilte for Bremnes I.L. Han fikk flere kamper for aldersbestemte landslag før han før sesongen 1994 ble hentet til Branns a-lag. Med unntak av sesongen 1995 fikk han lite spilletid. Da han ikke ble tilbudt ny kontrakt av Brann etter 1997-sesongen, dro han til den engelske klubben . I 2002 vendte han tilbake til Bergen og den daværende 2.-divisjonsklubben Løv-Ham. Han ble siden en av bærestolpene i laget, og var i sesongen 2006 visekaptein.

Etter 2006-sesongen bestemte Hollund seg for å legge opp. Han gikk da over i en rolle som keepertrener for Løv-Ham i Adeccoligaen. Han har også løst inn spillerlisens etter at han la opp. Senest i 2010-sesongen satt han på benken for Løv-Ham. For 2011-sesongen var han oppmeldt på B-listen til Løv-Ham som tredjemålvakt. Den 3. oktober 2011 gjorde han sin første opptreden for klubben siden han la opp i 2006, da han kom inn som innbytter etter at Johan Thorbjørnsen ble utvist. Han spilte også hele den påfølgende kampen på grunn av Thorbjørnsens karantene og at Harald Aksnes var skadet.

Etter at Løv-Ham og Fyllingen ble slått sammen fortsatte Hollund som trener for målvaktene i den nye klubben FK Fyllingsdalen.

Han har hatt comeback til gamleklubben Bremnes. Han har der spilt flere kamper som spiss, og et par i mål.

Karriereoversikt

Referanser

Eksterne lenker 
 

Fotballspillere for Løv-Ham Fotball
Fotballspillere for SK Brann
Fotballspillere for Hartlepool United FC
Norske fotballspillere i England
Personer fra Bømlo kommune